EkBass/fiwiki-20250220-pages-articles huggingface dataset:
Prix de France

Prix de France on vuosittain Pariisissa Vincennesin raviradalla järjestettävä suurkilpailu. Se on maailman tunnetuimman ravikilpailun Prix d'Amériquen jälkeen Ranskan merkittävin aikuisille hevosille tarkoitettu kilpailu. Prix de Francen perinteinen ajankohta on helmikuun toinen viikonloppu. Vuonna 1956 perustettu Prix de France on myös yksi Euroopan raviliiton UET:n järjestämän UET Trotting Mastersin osakilpailuista.UET Masters Series. Viitattu 9.2.2013. ==Prix de Francen voittajat 1956–2013== Vuosi Maa Hevonen Ohjastaja Voittoaika 1956 Gelinotte 1957 Gelinotte 1958 Jamin 1959 Jamin 1960 Jamin 1961 Iskander F. 1962 Masina 1963 Great Lullwater 1964 Elaine Rodney 1965 Elaine Rodney 1966 Elma 1967 Querido II 1968 Querido II 1969 Tidalium Pélo Jean Mary 1970 Tidalium Pélo Jean Mary 18,2 1971 Vanina B Jean Riaud 17,6 1972 Une de Mai Jean-René Gougeon 17,6 1973 Tony M Léopold Verroken 20,0 1974 Axius Gérard Mascle 18,4 1975 Axius Gérard Mascle 18,1 1976 Bellino II Jean-René Gougeon 15,9 1977 Éléazar Léopold Verroken 16,8 1978 Éléazar Léopold Verroken 16,1 1979 Hadol du Vivier Jean-René Gougeon 17,3 1980 Éléazar Léopold Verroken 16,3 1981 Classical Way John Simpson Jr 14,2 1982 Hymour Jean-Pierre Dubois 15,3 1983 Mon Tourbillon Jean-Pierre Viel 17,0 1984 Lurabo Michel-Marcel Gougeon 13,7 1985 Mon Tourbillon Jean-Pierre Viel 14,7 1986 Ourasi Jean-René Gougeon 15,9 1987 Ourasi Jean-René Gougeon 14,0 1988 Ourasi Jean-René Gougeon 13,9 1989 Poroto Louis Boulard 14,3 1990 Pussy Cat Jean Raffin 14,3 1991 Ultra Ducal Paul Viel 14,2 1992 Atas Fighter L Torbjörn Jansson 14,3 1993 Sea Cove Jos Verbeeck 13,4 1994 Vourasie Bernard Oger 12,5 1995 Queen L Stig H. Johansson 13,4 1996 Coktail Jet Jean-Étienne Dubois 13,5 1997 Lovely Godiva Per-Olaf Pettersson 13,1 1998 Balou Boy Yves Dreux 13,6 1999 Moni Maker Jean- Michel Bazire 13,0 2000 Giant Cat Nicolas Roussel 13,1 2001 Gobernador Dominik Locqueneux 12,2 2002 Fan Idole Richard-William Denéchère 13,0 2003 Hilda Zonett Dominik Locqueneux 12,0 2004 Naglo Orjan Kihlström 10,7 2005 Naglo Orjan Kihlström 12,2 2006 Jag de Bellouet Christophe Gallier 11,6 2007 Kool du Caux Franck Nivard 09,8 2008 Exploit Caf Jean-Michel Bazire 10,7 2009 Meaulnes du Corta Pierre Vercruysse 11,6 2010 Meaulnes du Corta Pierre Levesque 11,7 2011 Ready Cash Franck Nivard 10,3 2012 Royal Dream Jean-Philippe Dubois 11,6 2013 Ready Cash Franck Nivard 11,4 == Lähteet == * The Blood Bank – Classic Races === Viitteet === Luokka:Ranskan ravikilpailut Luokka:Pariisin urheilutapahtumat
Ammunnan maailmanmestaruuskilpailut 1959

Vuoden 1959 ammunnan haulikkolajien maailmanmestaruuskilpailut järjestettiin Kairossa, Egyptissä, joka tuolloin kuului Yhdistynyt arabitasavalta -nimiseen liittovaltioon yhdessä Syyrian kanssa. ==Mitalistit== Laji: Kultaa: Kultaa: Hopeaa: Hopeaa: Pronssia: Pronssia: Trap Hussam El Badrawi Yhdistynyt arabitasavalta 293 Edoardo Casciano 292 Galliano Rossini 290 Trap, joukkueet Edoardo Casciano Giorgio Tomassini Galliano Rossini Yhdistynyt arabitasavalta Skeet Oleg Losev 195 Juri Tsuranov 192 Nikolai Durnev 191 ==Lähteet== * Kansainvälisen ampumaurheiluliiton (ISSF) tietokanta Luokka:Vuoden 1959 urheilu Luokka:Egyptin ampumaurheilu Luokka:Kairon urheilu 1959
Mireille Dereboba-Ngaisset

Mireille Dereboba-Ngaisset (s. 19. toukokuuta 1990) on keskiafrikkalainen keskipitkän matkan juoksija. Hän osallistui vuoden 2008 kesäolympialaisiin Pekingissä, mutta hänet diskvalifioitiin naisten 800 metrin juoksussa. Hän toimi olympialaisissa myös maansa lipunkantajana. Dereboba-Ngaissetin henkilökohtainen ennätys 800 metrin juoksussa on 2.22,0 (2006). Dereboba-Ngaissetista tuli 18-vuotiaana nuorin Keski-Afrikkaa edustanut olympiaurheilija,Central African Republic Summer Sports | Olympics at Sports-Reference.com (Arkistoitu versio) mutta vuonna 2016 Chloé Sauvourelista tuli 16-vuotiaana Keski-Afrikan nuorin olympiaurheilija.Central African Republic Summer Sports | Olympics at Sports-Reference.com (Arkistoitu versio) == Lähteet == == Aiheesta muualla == * * Luokka:Keskiafrikkalaiset keskimatkojen juoksijat Luokka:Vuonna 1990 syntyneet Luokka:Elävät henkilöt
Castelo Real de Mogador

Castelo Real de Mogador oli portugalilaisten rakentama linnoitus Atlantin valtameren rannalla Mogadorissa, eli nykyisessä Essaouirassa, Marokossa. Portugali hallitsi linnaa vuosina 1506–1510. == Historia == Portugali alkoi 1500-luvun alkupuolella laajentaa alueitaan Marokossa. Santa Cruz do Cabo de Gué eli nykyinen Agadir valloitettiin vuonna 1505 ja seuraavana vuonna portugalilaiset valloittivat Mogadorin. Kuningas Emanuel I:n määräyksestä Mogadoriin rakennettiin linnoitus vuonna 1506 suojaamaan Portugalin valloitusretkien kannalta merkittävää välisatamaa. Rakennustyöt tapahtuivat yhden Portugalin kruunun arvostetuimmista virkamiehistä, São Jorge da Minan linnankin vuonna 1482 perustaneen, Diogo de Azambujan alaisuudessa. Linnoitus sai nimen Castelo Real de Mogador. Jo rakennustöiden aikana portugalilaiset olivat kohdanneet paikallisväestön vastarinnan. Paikallisten onnistui saada linnoituksessa ollut varuskunta saarroksiin, joka johti siihen, että loka- tai marraskuussa 1510 paikalliset saivat vallattua Castelo Real de Mogadorin portugalilaisilta. Valtauksen jälkeen Mogador jäi paikallisten asukkaiden hallintaan. Castelo Real de Mogador purettiin 1700-luvulla, kun Marokon sulttaani Muhammad III rakennutti Mogadorin kaupungin linnoituksineen uudelleen ranskalaisen arkkitehdin Théodore Cornutin suunnitelman mukaisesti. Cornutin suunnitelman mukaisesti linnoituksen tilalle rakennettiin kävelytie tykkirivistöineen. Nykyisin tämä paikka tunnetaan nimellä Sqala tai Skala du Port. == Lähteet == Luokka:Linnoitukset Luokka:Marokon historia Luokka:Portugalin historia Luokka:Entiset rakennukset ja rakennelmat
Kiljander

Kiljander on seuraavien henkilöiden sukunimi, alkujaan KiljunenErnst Lampén, Ovatko savolaiset sukunimet talonnimiä? : *Robert Kiljander (1848–1924), suomalainen kirjailija ja postimestari, Karl Mårten Kiljanderin poika *Kaarle Martti eli Karl Mårten Kiljander (1817–1879), suomalainen pappi ja kääntäjä *Elna Kiljander (1889–1970), suomalainen arkkitehti ja sisustussuunnittelija *Ludvig Gabriel Kiljander (vuodesta 1906 Kesäniemi, 1851–1911), suomalainen opettaja ja runoilija, Karl Mårten Kiljanderin poika *Nils Kiljander, musiikin lehtori ja kuoronjohtaja *Kiljusen herrasväen oikea sukunimi. ==Lähteet==
Hoxhalaisuus

Hoxhalaisuus (tai hoxhaismi) on Albanian entisen johtajan Enver Hoxhan oppeihin perustuva sosialistinen, marxilais-leniniläinen aate. Hoxhalaisuuden voidaan katsoa erillisenä suuntauksena syntyneen 1970-luvun loppupuolella Kiinan ja Albanian erimielisyyksien perusteella. Hoxhalaisuuden aatteellisessa keskiössä on revisionismin vastustaminen, ja se on avoimesti dogmaattinen. Hoxhalaisuus ja maolaisuus ovat aatteina muuten erittäin läheisiä, mutta maolaisuudessa vastustetaan dogmaattisuutta. Monesti antirevisionistiset marxilais-leniniläiset kutsuvat itseään joko maolaisiksi tai hoxhalaisiksi. Toisin kuin monet muut kommunismin suuntaukset, hoxhalaisuus suhtautuu myötämielisesti Josif Staliniin ja hänen aikakautensa Neuvostoliittoon. Käytännössä kaikki muut sosialistiset valtiot ja kommunismin suuntaukset se katsoo revisionistiksi; esimerkiksi eurokommunismin hoxhalaisuus laskee jopa antikommunismiksi. Enver Hoxhan mukaan ainoastaan Albania oli vuoden 1956 jälkeen aidosti marxilais-leniniläinen valtio. Stalinin jälkeisen Neuvostoliiton, Kiinan ja Jugoslavian Hoxha katsoi edustavan ”sosiaali- imperialismia”, ja tuomitsi jyrkästi Varsovan liiton toimenpiteet Tšekkoslovakiassa 1968. Vastalauseena Hoxha erosi Varsovan liitosta. Hoxhan mukaan jokaisella kansalla oli oikeutensa valita oma tiensä sosialismiin, alueen olosuhteista riippuen. Hoxhalaisuus on saavuttanut jonkin verran vastakaikua maolaisuuteen suuntautuneiden kommunistipuolueiden keskuudessa erityisesti Latinalaisessa Amerikassa, joista esimerkkinä Ecuadorin marxilais- leniniläinen kommunistipuolue ja Brasilian kommunistinen puolue. == Lähteet == Luokka:Marxismi-leninismin suuntaukset Luokka:Albanian historia
Someone to Watch Over Me

”Someone to Watch Over Me” on George Gershwinin säveltämä ja Ira Gershwinin sanoittama musiikkikappale vuoden 1926 Broadway-musikaalista Oh, Kay!. Laulun esitti näytelmässä Gertrude Lawrence, ja sen ovat nauhoittaneet lukuisat esittäjät eri tyylilajeissa. Sanoittaja Howard Dietz on sanonut keksineensä kappaleen nimen ja auttaneensa sen sanoittamisessa saamatta kuitenkaan muodollista tunnustusta työstään. Kappaleesta on useiden Gershwinin sävellysten tavoin tullut jazzmusiikin standardi. Sen ovat esittäneet laulettuna muun muassa Ella Fitzgerald, Blossom Dearie ja Linda Ronstadt sekä instrumentaalina Dave Brubeck, Donald Byrd, Stéphane Grappelli, Coleman Hawkins, Ike Quebec ja Art Tatum. == Lähteet == Luokka:Vuoden 1926 kappaleet Luokka:George Gershwinin säveltämät kappaleet Luokka:Ira Gershwinin sanoittamat kappaleet Luokka:Jazzstandardit Luokka:Balladit Luokka:Yhdysvaltalaiset musiikkikappaleet
Nižni Novgorodin lentoasema

Nižni Novgorodin lentoasema (Strigino) tai Nižni Novgorodin kansainvälinen lentoasema (, ) on venäläisen miljoonakaupunki Nižni Novgorodin kansainvälinen lentoasema. Se sijaitsee 18 kilometriä Nižni Novgorodin keskustasta lounaaseen. Lentoasemalla on kaksi matkustajaliikenteelle tarkoitettua kiitotietä. Kiitoteistä pidempi, 18R/36L, on varustettu kategorian I:n mukaisella ILS-mittarilähestymisjärjestelmällä. Sen vieressä on samansuuntainen mutta hieman lyhyempi asfalttipäällysteinen CAT I -luokan kiitotie. Näiden lisäksi kentän eteläpäässä on pari lyhyttä, helikopterien ja pienkoneiden käytössä olevaa kiitotietä == Historiaa ja modernisointia== Ensimmäinen reittilento Nižni Novgorodista noin 400 kilometriä lännempänä sijaitsevaan Moskovaan tehtiin 15. heinäkuuta vuonna 1923. Tuolloinen lentoasema sijaitsi kuitenkin eri paikalla (Fedjakovo) kuin nykyinen Nižni Novgorodin lentoasema (Strigino). Nykyiselle paikalleen lentokenttätoiminnat siirrettiin 1940. Toinen kiitotie rakennettiin Moskovan olympialaisten alla vuosina 1976–1980. Vuonna 1979 lentokentän navigointilaitteisto päivitettiin kansainvälisemmälle tasolle; kenttä sai ICAO:n kategorian I mukaisen varustuksen. Neuvostoliiton hajottua, lentokenttä sai kansainvälisen lentoaseman luokituksen 1993. Lentokenttää pyritään laajentamaan ja uudistamaan useampivaiheisen modernisointihankkeen avulla vuosina 2011–2021. Pian uudistushankkeen alun jälkeen kenttä kertoi jo liikennemäärien voimakkaasta kasvusta. Vuonna 2012 lentoaseman matkustajamäärä nousi yli 60% ja oli 747 165. == Rautatiet suosittu kilpailija== Vaikka lentoliikenteen suosio on noussut huomattavasti äskettäin, monen euroopanpuoleisen venäläiskaupungin tapaan Nižni Novgorodin lentoaseman matkustajamäärät eivät ole vielä valtavan suuret. Rautatieliikenne vie suuren osan matkustajavirrasta. Esimerkiksi Nižni Novgorodin Moskovan asemalta käy vilkas junaliikenne moneen suuntaan. Keskeistä Nižni Novgorod–Vladimir–Moskova -reittiä liikennöidään myös suurnopeusjuna Sapsanilla alle neljään tuntiin Moskovan Kurskin asemalle; rataverkon uusimistöiden avulla matka-aikaa pyritään lyhentämään tunnilla lähivuosina. Tiedosto:Nizhnijnowgorod airport.jpg|Lentoasema ulkoapäin nähtynä. Tiedosto:GOJ terminal - view from the airfield - DSCF7031.jpg| Yönäkymä lentokentällä olevasta lentokoneesta. ==Lähteet== ==Aiheesta muualla== *Nižni Novgorodin lentoaseman sivusto (www.airportnn.ru) Luokka:Venäjän lentoasemat Lentoasema
Miinala (Salmi)

Miinala () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Laatokan Lunkulanlahteen laskevan Miinalanjoen eli Änäjoen suussa viisi kilometriä Salmin taajamasta eteläänGeneralnyi plan, s. 12.. Kylässä on 539 asukasta (vuonna 2011)Generalnyi plan, s. 27.. Ennen talvi- ja jatkosotaa Miinala oli osa Suomen Neuvostoliitolle luovuttamaa Salmin kuntaa. Kylässä toimii puunjalostusyritys, rehutehdas ja karjatilaGeneralnyi plan, s. 39–40.. Palveluihin kuuluu kulttuuritalo kirjastoineen, ruokala ja kaksi kauppaaGeneralnyi plan, s. 30–31.. ==Lähteet== * ===Viitteet=== Luokka:Pitkärannan piirin asutut paikat Luokka:Salmin kylät
Kirkkojoki (Pitkäranta)

Kirkkojoki () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Aunuksen ja Värtsilän välisen A130-maantien varrella puolitoista kilometriä Salmin taajamasta länteenGeneralnyi plan, s. 12.. Kylässä on 244 asukasta (vuonna 2011)Generalnyi plan, s. 27.. Ennen talvi- ja jatkosotaa Kirkkojoki oli osa Suomen Neuvostoliitolle luovuttamaa Salmin kuntaa. Kylässä toimii karjatilaGeneralnyi plan, s. 40. Sen kautta kulkee Salmin ja Pitkärannan välinen linja-autoreittiGeneralnyi plan, s. 26.. ==Lähteet== * ===Viitteet=== Luokka:Pitkärannan piirin asutut paikat Luokka:Salmin kylät
Kolofoni

Kolofoni voi tarkoittaa seuraavia asioita: *käsikirjoituskäärön lopussa oleva tekstiFacta 2001 s. 680 *painojulkaisun kolofoni, teksti joka sisältää tietoja kirjanpainajasta ja painovuodesta; kolofoni voi sisältää myös muita julkaisutietoja, kuten tietoja paperin laadusta, käytetyistä kirjaintyypeistä ja graafisesta suunnittelijasta *lasimainen hartsi (colophonium) *jousihartsi *Kolofon on muinainen kreikkalainen kaupunki Vähä-Aasiassa. 700- ja 600-luvuilla eaa. kukoistanut kaupunki sijaitsi Efesoksen luoteispuolella.Taskutietojätti, Gummerus Jyväskylä 1986, ISBN 951-20-2776-3, sivu 991 ==Lähteet==
Karkku (Salmi)

Karkku eli Karkunkylä () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Karkunlammen ja Laatokan välisellä kannaksella kymmenen kilometriä Salmin taajamasta kaakkoonGeneralnyi plan, s. 12.. Kylässä on kahdeksan asukasta (vuonna 2011)Generalnyi plan, s. 27.. Ennen talvi- ja jatkosotaa Karkku oli osa Suomen Neuvostoliitolle sodan päätyttyä luovuttamaa Salmin kuntaa. Karkkuun johtaa kestopäällystetty tie MiinalastaGeneralnyi plan, s. 26.. Sen kautta kulkee myös Lotinapellon ja Jänisjärven välinen rautatie, jolla on Karkunkylän pysähdyspaikkaGeneralnyi plan, s. 12, 27.. Kylän lähistöllä hyödynnetään uraani-, turve- ja sapropeeliesiintymiäGeneralnyi plan, s. 16–17.. Siellä sijaitsee lasten kesäleiriGeneralnyi plan, s. 32.. ==Lähteet== * ===Viitteet=== Luokka:Pitkärannan piirin asutut paikat Luokka:Salmin kylät
Karkunkylä

Karkunkylä on kylä Sastamalan kaupungissa Pirkanmaalla. Se sijaitsee Rautaveden äärellä Salonsaaren eteläosassa. Karkunkylä on todennäköisesti perustettu jo rautakauden lopulla. Kylän länsipuolella on rautakautinen kalmisto. Vanhin säilynyt maininta Karkunkylästä on vuodelta 1440. Karkunkylä oli Karkun pitäjän keskusta 1900-luvulle saakka. Perimätiedon mukaan kylässä oli kirkko ennen sen siirtämistä veden yli paikalle jossa on nykyinen Sastamalan kirkko. ==Lähteet== Luokka:Karkun kylät
Orusjärvi

Orusjärvi () on kylä Venäjällä Karjalan tasavallan Pitkärannan piirin Salmin kunnassa. Se sijaitsee Tulemajoen itäpuolella 23 kilometriä Salmin taajamasta koilliseenGeneralnyi plan, s. 12.. Kylässä on 15 asukasta (vuonna 2011)Generalnyi plan, s. 27.. Ennen talvi- ja jatkosotaa Orusjärvi oli osa Suomen Neuvostoliitolle luovuttamaa Salmin kuntaa. Orusjärvelle johtaa päällystämätön soratieGeneralnyi plan, s. 26.. Kylässä toimii kalanviljelylaitosGeneralnyi plan, s. 40.. Sen lähistöllä hyödynnetään hiekka-, sora- ja sapropeeliesiintymiäGeneralnyi plan, s. 17.. Kylällä on historiallisen asutuksen status. Siellä sijaitsee vuonna 1910 rakennettu kirkko sekä kolme suojeltua 1800–1900-luvun vaihteen asuintaloa.Generalnyi plan, s. 24–27. ==Lähteet== * ===Viitteet=== ==Aiheesta muualla== *Orusjärvi Salmi-säätiön sivulla Luokka:Pitkärannan piirin asutut paikat Luokka:Salmin kylät
Manssila

Manssila () on kylä Karjalan tasavallan Pitkärannan piirin Salmin kunnassa Venäjällä. Se sijaitsee Aunuksen ja Värtsilän välisen A130-maantien varrella 23 kilometriä Salmin taajamastaGeneralnyi plan, s. 12. kaakkoon. Kylässä on 145 asukasta (vuonna 2011)Generalnyi plan, s. 27.. Ennen talvi- ja jatkosotaa Manssila oli osa Salmin kuntaa Suomessa. Kylässä toimii maitotilaGeneralnyi plan, s. 40.. Palveluja ovat kulttuuri- ja vapaa-ajankeskus kirjastoineen sekä kauppaGeneralnyi plan, s. 30–31.. ==Lähteet== * ===Viitteet=== Luokka:Pitkärannan piirin asutut paikat Luokka:Salmin kylät
Jääkiekon SM-sarjakausi 1952–1953

Vuonna 1953 jääkiekon SM-sarja pelattiin kahdessa kuuden joukkueen lohkossa. Lohkoissa pelattiin kaksinkertainen sarja. Lohkojen voittajat kohtasivat loppuottelussa ja toiseksi sijoittuneet pronssiottelussa. Kaksi viimeistä putosi suomensarjaan. Mestaruuden voitti TBK Tampereelta, loppuottelussa se voitti Hämeenlinnan Tarmon. ==Sarjataulukko== ===A-lohko=== ===B-lohko=== Sarja supistettiin 10 joukkueen sarjaksi seuraavalle kaudelle. Sarjasta putosivat Tampereen Pallo-Veikot, Kronohagens IF, Rauman Lukko ja Turun Pyrkivä. Sarjaan nousivat Tampereen Kilpa-Veljet ja Kuopion Palloseura. == Loppuottelu == Joukkue #1 Tulos Joukkue #2 TBK 5-4 Tarmo Tarmo 2-3 TBK == Pronssiottelu == Joukkue #1 Tulos Joukkue #2 TPS 10-6 HIFK HIFK 3-4 TPS == Lopulliset sijoitukset == Sija Joukkue 1\. Tammerfors Bollklubb 2\. Hämeenlinnan Tarmo 3\. Turun Palloseura 4\. Helsingin IFK == Pistepörssi == # Pelaaja Joukkue Ottelut Maalit Syötöt Pisteet 1\. Matti Karumaa Tarmo 12 15 7 22 2\. Keijo Kuusela Tarmo 10 12 10 22 3\. Aarre Klinga KIF 10 17 4 21 4\. Christian Rapp HIFK 12 16 3 19 5\. Kurt Orre HIFK 12 13 6 19 ==Lähteet== ==Aiheesta muualla== * Luokka:Jääkiekon SM-sarja Luokka:Vuoden 1952 jääkiekko Luokka:Vuoden 1953 jääkiekko
Kåre Valebrokk

thumb|Kåre Valebrokk vuonna 2009 taidenäyttelyn avajaisissa Bergenissä Kåre Valebrokk (17. joulukuuta 1940 Kristiansand, Norja – 9. helmikuuta 2013 Oslo) oli norjalainen liikemies, journalisti, päätoimittaja ja televisiojohtaja. Hänellä oli merkittävä rooli Dagens Næringsliv -lehden elvyttämisessä toimiessaan lehden johtajana 1985–1999. Lehti muutti nimensä Norges Handels- og Sjøfartstidende:stä vuonna 1987 ja nousi Valebrokkin johdolla maan eniten luetuksi talouslehdeksi. Hän siirtyi Norjan TV 2:n vastaavaksi toimittajaksi ja johtajaksi 1999 ja toimi asemassa kesäkuuhun 2007 saakka. Valebrokk aloitti työuransa laivojen siivoojana Kristiansandissa ja toimi myöhemmin muun muassa kaivureiden myyntiyrittäjänä. Hänellä oli parhaimmillaan jopa 50 työntekijää. Hän suoritti talousopinnot työn ohessa. Valebrokk sairastui keuhkosyöpään vuonna 2012, toipui siitä kohtuullisesti, mutta kuoli jonkin ajan päästä syöpähoitojen yhteydessä saamaansa virustautiin. ==Lähteet== Luokka:Norjalaiset liikemiehet Luokka:Norjalaiset päätoimittajat Luokka:Televisioalan henkilöt Luokka:Vuonna 1940 syntyneet Luokka:Vuonna 2013 kuolleet
Strandin kalliopiirrokset

Strandin kalliopiirrokset sijaitsevat Osenin kunnassa Etelä-Trøndelagissa Norjassa. Kuvakenttä koostuu 8−9 piirroskuviosta. Silmiinpistävin piirros on melkein kaksimetrinen valas. Piirroskallio sijaitsee Strandista Vingsundiin vievän tien varressa olevassa merelle aukeavassa pystykalliossa. Paikalla on opastustaulut ja sinne on viitoitus. ==Löytyminen ja tutkimus== Strandista löydetyt kalliopiirrokset olivat ensimmäiset, jotka löytyivät Fosen niemimaalta. Selväpiirteiset kuviot löydettiin tietyön yhteydessä 1920-luvun puolivälissä, kun Sandviksbergetissä ajettiin soraa. Paikan etäisyys merenrannasta on noin 700 metriä ja korkeus meren pinnasta 26 metriä. Tutkimukset Trondheimsfjordin kalliopiirroksilla osoittavat, että kivikauteen liittyvät kuvakentät sijaitsevat 20−50 metriä merenpinnan yläpuolella. Tämä viittaa siihen, että kuvioita piirrettäessä kuvakohteet kuuluivat silloisen ranta-alueeseen ja että ne näkyivät hyvin merelle. Mikäli oletus osuu oikeaan, voidaan Strandin piirrokset, jotka ovat noin 25 metriä merenpinnan yläpuolella, ajoittaa noin 3000 eaa. eli nuorempaan neoliittiseen kivikauteen. == Piirrokset == Piirroskenttä on noin 3 metriä leveä ja pinta-alaltaan 3 m². Huomiota herättävin kuvio esittää naturalisesti tehtynä pallopäävalasta, joka on melkein 3 metriä pitkä. Kuvakentässä on viisi geometristä kuviota, mikä on kivikauden kalliopiirroksissa epätavallista. Koska kuva-aiheet ovat merellisiä, voidaan ristikuviot tulkita kalaverkoiksi. Strandin kuviot ovat tyypillisiä Keski-Norjan ulkorannikolla, sillä korkeammilla kohteilla, joita tehtiin vanhemmalla kivikaudella, käytettiin mieluummin pystykallion seinämiä. Kohteet ovat silloin sijainneet pienillä saarilla tai kivilla matalien niemenkärkien tuntumassa. Tällaisiksi kohteiksi on luonnehdittu Søbstad ja Rødsand, Averøyn kunnassa, sekä Hell ja Lånke, Stjørdalin kunnassa. Näissä kohteissa on piirretty valaita, lintuja ja peuroja. == Pyyntimagiaa? == Aiemmin villieläimen kuvia pidettiin usein saaliseläinten kivikauden kuvastona, jolla oli maaginen tarkoitus. Kuvan kohteesta tai sen hengestä sai maagisen otteen, jolla se pakotettiin lähestymään metsästäjää sen metsästymailla ja antautumaan saaliiksi. Nykytutkimus painottaa enemmänkin kuvantuottamisen rituaalia kuin saalismagiikkaa, sekä piirrosten sijoittumista maisemaan ja pohtii näkökohtia esteettömyydelle ja toiminnan ideologiaa. Kohteet, joissa on jyrkkiä kallioita ja jotka ovat hankalia saavuttaa, ovat olleet muutaman yksilön palvontapaikkoja, kun taas suuret ja loivat kohteet ovat olleet suuremman joukon palvontapaikkoja. == Katso myös == * Etelä- Trøndelagin kalliopiirrokset * Norlannin kalliomaalaukset kuulunevat samaan etniseen kokonaisuuteen. ==Lähteet== Luokka:Norjan kalliopiirrokset Luokka:Osen
The Rays

The Rays oli yhdysvaltalainen, New Yorkissa perustettu R&B-yhtye;, joka oli toiminnassa 1950-luvulla. Siihen kuuluivat Harold Miller, Walter Ford, Davey Jones ja Harry James. Yhtyeen suurimmat hitit olivat ”Silhouettes” ja ”Daddy Cool”, jotka molemmat nousivat Billboard Hot 100 -listan sijalle 3 vuonna 1957. Herman's Hermits (1965) sekä Cliff Richard (1990) tekivät ensin mainitusta menestyksekkäät cover-versiot. == Lähteet == Luokka:Yhdysvaltalaiset yhtyeet
Johan Fredrik Oskar von Kræmer

Johan Fredrik Oskar (Oscar) von Kræmer (, Oskar Karlovitš Kremer; 19. toukokuuta 1829 Hauho – 10. syyskuuta 1904 Ruovesi) oli suomalainen sotilas, joka vuonna 1896 ylennettiin Venäjän laivaston amiraaliksi. == Elämäkerta == Von Kræmerin vanhemmat olivat eversti Carl Johan von Kræmer ja pommerilaisen aatelissuvun Suomen-haaraan kuulunut Ulrika von Platen. Von Kræmer valmistui Venäjällä meriupseeriksi ja osallistui Itämaiseen sotaan 1853–1855, haavoittuen Sevastopolin puolustuksessa. Hän toimi useiden eri sotalaivojen päällikkönä, mukaan lukien fregatti Alexander Nevski, joka matkallaan Välimereltä haaksirikkoutui ja upposi syysmyrskyssä 1868 Jyllannin rannikolla. Von Kræmer korotettiin 1. luokan kapteeniksi 1868 ja kontra-amiraaliksi 1875. Hän komensi 1878–1882 Kreikan vesillä toiminutta Venäjän laivastoa. Vuonna 1886 hänestä tuli vara-amiraali ja Venäjän keisarin kenraaliadjutantti, ja hän toimi meriväen pääesikunnan päällikkönä 1886–1896 sekä useaan otteeseen laivastoministerin sijaisena vuosina 1895–1896. Von Kræmer nimitettiin 1896 Venäjän valtakunnanneuvoston jäseneksi ja 1898 Venäjän Punaisen Ristin esimieheksi. Hänen aloitteestaan perustettiin katovuonna 1902 valtiosihteerinviraston yhteyteen avustuskomitea, jonka suojelijana toimi leskikeisarinna Maria Feodorovna. Ansioistaan hänelle myönnettiin Pyhän Andreaksen ritarikunnan kunniamerkki Andreaksen risti 1904Suomalaissyntyiset palkitut. Eskoff.net-antiikkisivut. Viitattu 21.9.2016., yhtenä harvoista kunniamerkin saaneista suomalaisista. Von Kræmerin puoliso vuodesta 1869 oli vapaaherratar Sofia Maria Julia Dorotea Cedercreutz (k. 1923). Helsingin yliopiston lehtori ja valtiopäivämies Alexis von Kræmer oli heidän poikansa. == Lähteet == * Sivu 405. ===Viitteet=== Luokka:Suomalaiset amiraalit Luokka:Venäjän keisarikunnan laivaston amiraalit Luokka:Vuonna 1829 syntyneet Luokka:Vuonna 1904 kuolleet
Roy Lee Johnson

Roy Lee Johnson (s. 31. joulukuuta 1938 Centralhatchee, Georgia, Yhdysvallat) on yhdysvaltalainen R&B-; ja soul-muusikko. Hän on sekä laulunkirjoittaja, laulaja että kitaristi. Johnson tunnetaan parhaiten kappaleestaan ”Mr. Moonlight”, jonka on levyttänyt muun muassa The Beatles. Luokka:Yhdysvaltalaiset muusikot Luokka:Vuonna 1938 syntyneet Luokka:Elävät henkilöt
Don’t Let Me Down

Don’t Let Me Down on The Beatlesin vuonna 1969 julkaistu kappale, joka ilmestyi ”Get Back” -singlen b-puolella. Kappaleen on tehnyt Beatlesin toinen pääasiallinen säveltäjä ja sanoittaja John Lennon, Lennon myös laulaa kappaleen itse. Yhtye esitti "Don’t Let Me Downin" 30. tammikuuta 1969 esiintyessään Apple Recordsin toimitalon katolla ja soittaen uusia kappaleitaan. Kappaletta ei ole julkaistu millään Beatlesin albumilla, kokoelma-albumeja lukuun ottamatta. == Lähteet == Luokka:Vuoden 1969 kappaleet Luokka:The Beatlesin kappaleet
Girl (kappale)

Girl on englantilaisen rockyhtyeen The Beatlesin kappale yhtyeen vuoden 1965 albumilta Rubber Soul. Sen pääasiallinen tekijä on John Lennon, jonka alkuperäisideasta kappale sai alkunsa, kuitenkin myös Paul McCartney on osallistunut kappaleen tekoon. Luokka:The Beatlesin kappaleet Luokka:Vuoden 1965 kappaleet
I Feel Fine

I Feel Fine on The Beatlesin vuonna 1964 julkaistu single. Se julkaistiin ainoastaan singlenä ja vaikka se nauhoitettiin albumin Beatles for Sale (1964) sessioissa, se ei sisältynyt albumille. Kappaleen on tehnyt ja sen laulaa yhtyeen kitaristi John Lennon. Suomalainen pop-yhtye The Esquires levytti kappaleen suomeksi nimellä ”Hyvin menee”. Luokka:Vuoden 1964 kappaleet Luokka:The Beatlesin kappaleet Luokka:Britannian singlelistan ykköset Luokka:Billboard Hot 100 -listan ykköset
Odile Ahouanwanou

Odile Ahouanwanou (s. 5. tammikuuta 1991 Savalou Beninin tasavalta) on beniniläinen yleisurheilija. Hän kilpaili vuoden 2012 kesäolympialaisissa Lontoossa naisten 100 metrin aitajuoksussa, mutta putosi ensimmäisellä kierroksella jäätyään eränsä kahdeksanneksi.Odile Ahouanwanou Bio, Stats, and Results | Olympics at Sports-Reference.com Lontoon olympialaisissa Ahouanwanou teki kansallisen ennätyksen ajalla 14,76.Records fall at alarming rates in Olympic track and field competition Ahouanwanou sijoittui seitsenottelussa kahdeksanneksi Afrikan-mestaruuskilpailuissa Marrakechissa 2014. Hän saavutti samassa lajissa hopeaa Brazzavillen Afrikan kisoissa 2015 pistein 5734. Lontoon MM-kilpailuissa 2017 hän sijoittui seitsenottelussa 19:nneksi. Hän voitti seitsenottelun Afrikan-mestaruuden Asabassa 2018 pistein 5999. Hän saavutti Rabatin Afrikan kisoissa 2019 pronssia kuulantyönnössä tuloksella 13,77. Saman vuoden Dohan MM-kilpailuissa hän sijoittui seitsenottelussa kahdeksanneksi. Vuodelle 2021 siirretyissä Tokion olympialaisissa hän oli seitsenottelussa viidestoista. Hän voitti seitsenottelun Afrikan-mestaruuden Saint Pierressä 2022 pistein 5756, kultaa maaliskuussa 2024 käydyissä Accran Afrikan kisoissa pistein 5616 sekä Afrikan-mestaruuden Doualassa 2024 pistein 5777. Ahouanwanou on tehnyt Beninin ulkoratojen ennätyksen 100 metrin aitajuoksussa (13,25), korkeushypyssä (179), kuulantyönnössä (15,79) ja seitsenottelussa (6274). == Lähteet == Luokka:Beniniläiset yleisurheilijat Luokka:Yleisurheilun moniottelijat Luokka:Vuonna 1991 syntyneet Luokka:Elävät henkilöt
Magical Mystery Tour (kappale)

Magical Mystery Tour on The Beatlesin vuonna 1967 julkaisema kappale. Sen pääasiallinen tekijä on yhtyeen basisti Paul McCartney. Se on samannimisen EP:n ja albumin Magical Mystery Tourin avausraita. McCartney teki kappaleen Beatlesin myös samannimisen elokuvan, Magical Mystery Tourin innoittamana. Elokuvassa Beatlesin jäsenet matkaavat bussilla läpi Britanniaa kuvausryhmän kanssa. Paul McCartney halusi kappaleen kuulostavan siltä kuin se olisi Magical Mystery Tour -elokuvan televisiomainos. Studioon mentäessä kappaleessa ei ollut muuta kuin melodianpätkä ja rivi ”roll up, roll up for the mystery tour”. Taustoja äänitettäessä teksti alkoi muuttua, kun yhtyeen muut jäsenet keksivät parhaansa mukaan matkoihin liittyviä sanontoja, kuten ”satisfaction guaranteed” (). Itse lauluraita täytettiin pelkillä järjettömyyksillä, kunnes McCartney kävi parin päivän päästä laulamassa lopullisen tekstin. == Lähteet == Luokka:Vuoden 1967 kappaleet Luokka:The Beatlesin kappaleet
Gloria Koussihouede

Gloria Koussihouede (s. 4. huhtikuuta 1987 Porto-Novo Beninin kansantasavalta) on beniniläinen uimari. Hän jäi vuoden 2004 kesäolympialaisissa Ateenassa 50. sijalle naisten 100 metrin vapaauinnissa ja vuoden 2008 kesäolympialaisissa Pekingissä 87. sijalle 50 metrin vapaauinnissa.Gloria Koussihouede Bio, Stats, and Results | Olympics at Sports-Reference.com Koussihouede oli yhä kesäolympialaisten 2012 jälkeen nuorin Beniniä koskaan olympialaisissa edustanut urheilija.Benin | Olympics at Sports-Reference.com == Lähteet == Luokka:Beniniläiset uimarit Luokka:Vuonna 1987 syntyneet Luokka:Elävät henkilöt
Robert Lagerborg

Robert Olof Lagerborg (24. marraskuuta 1835 Oulu – 5. marraskuuta 1882 Helsinki) oli suomalainen Lagerborg -sukuun kuulunut sotilas, josta tuli sanomalehti- ja valtiopäivämies.Biografiasampo: Robert Lagerborg Viitattu 6.4.2021. Lagerborgin isä oli maaherra Robert Wilhelm Lagerborg ja äiti Carolina Sofia Margareta Virgin. Lagerborgin puoliso vuodesta 1867 oli Carolina Lovisa Constance Furuhjelm (1837–1912). Lagerborg valmistui priimuksena Haminan kadettikoulusta 1854, palveli sitten Venäjällä ja Suomen kaartissa, jossa kohosi alikapteeniksi 1860. Hän ryhtyi kirjoittamaan juttuja ystävänsä August Schaumanin viikkolehteen Papperslyktan sekä joukon elämäkertoja julkaisuun Porträtter till Fänrik Ståls sägner. Kun Tammikuun valiokunta kutsuttiin koolle 1861, Largerborg kuului niihin, jotka vastustivat sitä valtiopäivien korvikkeena. Samana vuonna hän erosi upseerin toimestaan. Hänestä tuli ensin seuraavana vuonna perustetun vapaamielisen Helsingfors Dagbladin toimitussihteeri ja sitten 1865 päätoimittaja. Lagerborg oli aatelissäädyssä sukunsa edustaja valtiopäivillä 1863–1864, 1867, 1872, 1877–1878, 1882. ==Lähteet== *Ilmarinen - Kuvallinen Almanakka vuodelle 1884, s.12. Helsinki: G.W. Edlund, 1883. ===Viitteet=== ==Aiheesta muualla== * * "Kaatunut publisti", Robert Lagerborgin muistokirjoitus. Kansan Ystävä nro 47, lauantaina 25.11.1882, s. 1–2. (Viitattu 9.2.2013.) Luokka:Suomalaiset toimittajat Luokka:Suomalaiset päätoimittajat Luokka:Suomalaiset upseerit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1835 syntyneet Luokka:Vuonna 1882 kuolleet
TPB AFK

TPB AFK: The Pirate Bay Away From Keyboard on dokumenttielokuva, jonka on käsikirjoittanut ja ohjannut Simon Klose. Elokuva perustuu kolmen The Pirate Bay -sivuston perustajajäsenen, Peter Sunden, Fredrik Neijin ja Gottfrid Svartholmin, elämään. == Julkaisu == Elokuva julkaistiin ilmaiseen jakoon vertaisverkossa 8. helmikuuta 2013 ja samana päivänä myös YouTubessa, elokuva on lisensoitu Creative Commons -lisenssillä. Elokuvan voi myös tilata DVD:nä. Toukokuussa 2013 Hollywood-studioista ainakin Viacom, Paramount, Fox ja Lionsgate vaativat Googlea poistamaan hakukoneestaan elokuvaan liittyviä linkkejä. == Lähteet == == Aiheesta muualla == * Elokuva katsottavana YouTubessa * Luokka:Vuoden 2013 dokumenttielokuvat Luokka:Vuoden 2013 ruotsalaiset elokuvat Luokka:Ruotsalaiset dokumenttielokuvat
Chérif Baba Aidara

Chérif Baba Aidara (; s. 22. marraskuuta 1967) on mauritanialainen entinen keskipitkän matkan juoksija. Hän putosi miesten 800 metrin juoksussa ensimmäisellä kierroksella jäätyään kesäolympialaisissa 1992 Barcelonassa eränsä kuudenneksi ja kesäolympialaisissa 1996 Atlantassa eränsä seitsemänneksi. Atlantan olympialaisissa Aidara teki henkilökohtaisen ennätyksensä ajalla 1:56.20.Chérif Baba Aidara Bio, Stats, and Results | Olympics at Sports-Reference.com == Lähteet == Luokka:Mauritanialaiset keskimatkojen juoksijat Luokka:Vuonna 1967 syntyneet Luokka:Elävät henkilöt
Kaiserwaldin keskitysleiri

Kaiserwaldin keskitysleiri (, ) oli Latvian Riiassa vuosina 1943 - 1944 toiminut natsien keskitysleiri. Se syntyi, kun valtaosa Riian, Liepājan, Daugavpilsiin ja Vilnan ghettoihin suljetuista juutalaisista kuljetettiin tuhoamisleireihin ja jäljelle jääneet tuotiin pakkotyöhön Kaiserwaldiin. Vankien määräksi on arvioitu 20 000. He tekivät muun muassa AEG-yhtiön määräämää pakkotyötä. Kesällä 1944, puna-armeijan lähestyessä, elossa olleet vangit evakuoitiin Saksan alueella sijainneille keskitysleireille. Kaiserwaldin keskitysleiri vapautui puna-armeijan valloitettua sen 13. lokakuuta 1944. == Katso myös == *Liepājan joukkomurhat == Lähteet == Luokka:Latvian historia Luokka:Saksalaiset keskitysleirit toisen maailmansodan aikana‎ Luokka:Riian historia
Kazanin lentoasema

Kazanin lentoasema eli Kazanin kansainvälinen lentoasema (, ) on eurooppalaisen miljoonakaupunki Kazanin kansainvälinen lentoasema Tatarstanissa, Venäjällä. Se sijaitsee noin 30 kilometriä Kazanin keskustasta eteläkaakkoon. Lentokenttä on Venäjän Tatarstanin tasavallan paikallisen lentoyhtiön, lentoyhtiö Tatarstanin kotikenttä. == Modernisointihanke == thumb|left|250px|Terminaali 1A Lentokentällä on meneillään laaja, monivuotinen modernisointi- ja rakennushanke. Lentoaseman uusi terminaali 1A otettiin käyttöön ja lentokentän kaikki kansainvälinen liikenne siirrettiin sinne joulukuussa 2012. Venäjän rautatiet on rakentanut kentälle ratayhteyden, jota ollaan nopeuttamassa. Tavoitteena on, että lentomatkustajat pääsisivät Kazanin kantakaupungista kentälle 25 minuutissa 140 kilometriä tunnissa kulkevan junan avulla. Kazan oli kesällä 2013 maailmanlaajuisen opiskelijaurheilukilpailun, Universiadien tapahtumakaupunki. Myös vuonna 2018 odotetaan lyhytkestoisia matkustajahuippuja kaupunkiin, koska kaupunki on eräs Jalkapallon maailmanmestaruuskilpailujen pelipaikkakunnista. ==Matkustajamäärän kehitys== ImageSize = width:auto height:250 barincrement:60 PlotArea = left:52 right:20 top:25 bottom:30 TimeAxis = orientation:vertical AlignBars = late Colors = id:linegrey2 value:gray(0.9) id:linegrey value:gray(0.7) id:cobar value:rgb(0.2,0.7,0.8) id:cobar2 value:rgb(0.6,0.9,0.6) DateFormat = yyyy Period = from:0 till:2000000 ScaleMajor = unit:year increment:500000 start:0 gridcolor:linegrey ScaleMinor = unit:year increment:100000 start:0 gridcolor:linegrey2 PlotData = color:blue width:25 align:left bar:2003 from:0 till:238700 bar:2004 from:0 till:309900 bar:2005 from:0 till:393600 bar:2006 from:0 till:445700 bar:2007 from:0 till:616400 bar:2008 from:0 till:751500 bar:2009 from:0 till:675700 bar:2010 from:0 till:958500 bar:2011 from:0 till:1226800 bar:2012 from:0 till:1487000 bar:2013 from:0 till:1847000 bar:2014 from:0 till:1942408 PlotData= textcolor:black fontsize:S bar:2003 at: 238700 text: 238_700 shift:(-20,5) bar:2004 at: 309900 text: 309_900 shift:(-20,5) bar:2005 at: 393600 text: 393_600 shift:(-20,5) bar:2006 at: 445700 text: 445_700 shift:(-20,5) bar:2007 at: 616400 text: 616_400 shift:(-20,5) bar:2008 at: 751500 text: 751_500 shift:(-20,5) bar:2009 at: 675700 text: 675_700 shift:(-20,5) bar:2010 at: 958500 text: 958_500 shift:(-20,5) bar:2011 at: 1226800 text: 1_226_800 shift:(-20,5) bar:2012 at: 1487000 text: 1_487_000 shift:(-20,5) bar:2013 at: 1847000 text: 1_847_000 shift:(-20,5) bar:2014 at: 1942408 text: 1_942_408 shift:(-20,5) ==Lähteet== ==Aiheesta muualla== *Kazanin lentoaseman sivusto (airport.kazan.ru) Luokka:Venäjän lentoasemat Luokka:Kazan
Jääkiekon SM-sarjakausi 1953–1954

Kaudella 1954 jääkiekon SM-sarja pelattiin kahdessa viiden joukkueen lohkossa. Lohkoissa pelattiin kaksinkertainen sarja. Lohkojen voittajat kohtasivat loppuottelussa ja toiseksi sijoittuneet pronssiottelussa. Lohkojen viimeisiksi sijoittuneet putosivat suomensarjaan. Mestaruuden voitti TBK Tampereelta, mestaruus oli seuran toinen perättäinen. Loppuottelussa se voitti helsinkiläisen Karhu-Kissat. Kauden 1954 hopeamitali on Karhu-Kissojen paras saavutus. Pronssia sai HPK. ==Sarjataulukko== ===A-lohko=== ===B-lohko=== Uusintaottelu lohkovoitosta Joukkue #1 Tulos Joukkue #2 TBK 6-2 HPK Sarjasta putosivat Tampereen Ilves ja Kuopion Palloseura. Tilalle nousivat Rauman Lukko ja Kymin Palloilijat. == Loppuottelu == Joukkue #1 Tulos Joukkue #2 Karhu- Kissat 0-4 TBK TBK 4-0 Karhu-Kissat == Pronssiottelu == Joukkue #1 Tulos Joukkue #2 HPK 6-5 TPS TPS 5-5 ja. HPK == Lopulliset sijoitukset == Sija Joukkue 1\. Tammerfors Bollklubb 2\. Karhu-Kissat 3\. HPK 4\. Turun Palloseura == Pistepörssi == # Pelaaja Joukkue Ottelut Maalit Syötöt Pisteet 1\. Yrjö Hakala HPK 11 22 3 25 2\. Teuvo Takala TBK 11 14 4 18 3\. Matti Karumaa Tarmo 8 13 4 17 4\. Aarne Hiekkaranta HJK 8 12 5 17 5\. Rainer Lindström HIFK 8 12 3 15 ==Lähteet== ==Aiheesta muualla== * Luokka:Jääkiekon SM-sarja Luokka:Vuoden 1953 jääkiekko Luokka:Vuoden 1954 jääkiekko
King’s Kids

King’s Kids Suomi on osa kansainvälistä Missionuoret (YWAM, Youth With A Mission) -lähetystyöliikettä. King’s Kids International perustettiin vuonna 1976. Sen perustajat olivat Dale ja Carol Kauffman. Suomeen liike tuli vuonna 1987 Arja Virtasen kutsumana, ja ympärivuotinen toiminta alkoi Porissa vuonna 1989. King’s Kidsin tavoite on johtaa lapsia ja nuoria henkilökohtaiseen kokemukseen Jeesuksesta ja tehdä yhdessä toisten kanssa Hänet tunnetuksi kaikille ihmisille. He tekevät työtään yhdessä perheiden ja paikallisyhteisöjen kanssa kautta maan. == Tunnuslause == King’s Kidsien tarkoituksena on johtaa lapset, nuoret ja perheet maailmanlaajuisesti Jumalan todistettuun tuntemiseen, tuoda iloa Jumalan sydämelle ja yhdessä tehdä Hänet tunnetuksi kaikille kansoille. == Katso myös == * Missionuoret == Lähteet == == Aiheesta muualla == * King’s Kids Suomi * King’s Kids International Luokka:Nuorisojärjestöt Luokka:Suomalaiset kristilliset järjestöt
Lyhyt elokuva rakkaudesta

Lyhyt elokuva rakkaudesta () on Krzysztof Kieślowskin ohjaama romanttinen draamaelokuva vuodelta 1988. Elokuvan pääosissa esiintyvät Grażyna Szapołowska ja Olaf Lubaszenko. Käsikirjoitus on Krzysztof Piesiewiczin ja Krzysztof Kieślowskin. Lyhyt elokuva rakkaudesta on laajennettu elokuvaversio Kieślowskin ohjaaman puolankielisen televisiosarjan Kymmenen käskyä kuudennesta osasta. Elokuvan tapahtumapaikkana on Varsova. ==Juoni== Varsovalainen nuorukainen Tomek seuraa kaukoputkella pakkomielteisesti ihastuksensa, kauniin Magdan elämää vastapäisessä talossa. Magda kohtaa Tomekin ja nöyryyttää häntä. ==Lähteet== Luokka: Vuoden 1988 elokuvat Luokka:Puolalaiset draamaelokuvat Luokka:Romanttiset draamaelokuvat Luokka:Krzysztof Kieślowskin ohjaamat elokuvat
Kyūshū K11W Shiragiku

Kyūshū K11W Shiragiku () oli keisarillisen Japanin laivaston ilmavoimien pommikonemiehistöjen kouluttamiseen tarkoitettu lentokone toisessa maailmansodassa. Koneen ensilento oli marraskuussa 1942 ja tuotanto alkoi kesällä 1943. == Suunnittelu ja kehitystyö == Watanabe Tekkōjo eli Watanaben teräsvalimo suunnitteli Kyūshū K11W:n Keisarillisen japanin laivastolle pommitusmiehistöjen koulutuskoneeksi. Kehitystyö oli nopeaa, sillä koelennoilla paljastui vain pieniä vikoja. Rakenteeltaan se oli keskitaso sisäänvedettävillä päälaskutelineillä. Moottorina oli Hitachi GK2B Amakaze -tähtimoottori. Rungon oli oltava syvä, jotta täysi viiden hengen pommitusmiehistö mahtuisi koneeseen. Ohjaaja ja radisti/taka-ampuja olivat ylärungon suljetussa ohjaamossa ja tähystäjä, kouluttaja ja pommittaja alarungon kabiinissa. K11W otettiin tuotantoon kesällä 1943, jolloin sen suunnitellut Watanabe Tekkōjo oli uudelleen nimetty Kyūshū Hikōki K.K.:si. Tuotantoa jatkettiin elokuuhun 1945 ja kaikkiaan koneita valmistui lähes 800 kappaletta, sisältäen pienen määrän täyspuisia K11W2 kuljetus- ja sukellusveneentorjuntakoneita.http://www.aviastar.org/air/japan/kyushu_k11w.php ==Tekniset tiedot== == Lähteet == Luokka:Japanilaiset ilma-alukset Luokka:Kyūshū Hikōki K.K. Luokka:Koulukoneet
Sulo Kilpi

Sulo Taavetti Kilpi (13. helmikuuta 1886 Kustavi – 24. lokakuuta 1979) oli suomalainen kemisti. Hän oli Helsingin yliopiston professori 1938–1955 ja tutki reaktionopeuksia ja elektrolyyttiliuoksia.Otavan Iso tietosanakirja, Otava 1968, osa 4, p. 977 Kilpi julkaisi oppikirjat Orgaaninen kemia ja Kvantitatiivisen analyysin oppikirja E. S. Tomulan kanssa (1939) ja Epäorgaaninen kemia (1949). Hänen veljensä oli kirjailija Volter Kilpi. ==Lähteet== Luokka:Suomalaiset kemistit Luokka:Helsingin yliopiston professorit Luokka:Suomalaiset professorit Luokka:Vuonna 1886 syntyneet Luokka:Vuonna 1979 kuolleet
Susanna Batazzi

Susanna Batazzi (s. 29. elokuuta 1957 Chiaravalle, Anconan maakunta) on italialainen entinen miekkailija. Hän oli vuoden 1976 kesäolympialaisissa Montrealissa mukana sijoittumassa viidenneksi naisten floretin joukkuekilpailussa.Susanna Batazzi Bio, Stats, and Results | Olympics at Sports-Reference.com Vuoden 1980 kesäolympialaisissa Moskovassa Batazzi jäi floretin yksilökilpailussa 27. sijalle. Lisäksi hän osallistui sen joukkuekilpailuun ja sijoittui taas joukkueineen viidenneksi. == Lähteet == Luokka:Italialaiset miekkailijat Luokka:Vuonna 1957 syntyneet Luokka:Elävät henkilöt
Adobe Encore

Adobe Encore (ennen Adobe Encore DVD) on Adobe Systemsin kehittämä DVD-levyjen kirjoitusohjelma, joka on suunnattu ammattimaisille videotuottajille. Ohjelmisto mahdollistaa video- ja audioresurssien käytön nykymuodossaan tuotannon aikana ja niiden transkoodauksen MPEG-2- ja Dolby Digital -muotoon tuotannon päätyttyä. DVD-valikkoja voidaan luoda ja muokata Adobe Photoshopissa käyttämällä tasoteknologiaa. Adobe Encore ei tue kirjoittamista blu-ray -levyille AVCHD 2.0 -tallennusformaatissa. ==Katso myös== * Videonmuokkausohjelma ==Lähteet== Encore Luokka:Videonmuokkausohjelmat Luokka:Mac OS -ohjelmat Luokka:Windows-ohjelmat
Ravikeskus Keskinen

Ravikeskus Keskinen on Ylivieskan kaupungissa Pohjois-Pohjanmaalla toimiva ravirata. Se on yksi Suomen 19 maakuntaradasta ja sijaitsee noin viisi kilometriä kaupungin keskustan pohjoispuolella. Raviradan omistaa Pohjanmaan Ravi ry. Radan vuotuiset päätapahtumat on alkukesällä juostava lämminveristen suurkilpailu Malja-ajo ja elokuussa ravattavat Ruunaruhtinuus -kilpailut. Kuninkuusravit Keskisen raviradalla on järjestetty vuonna 1997. ==Lähteet== * Keskisen raviradan kotisivut Luokka:Suomen raviradat Luokka:Ylivieskan rakennukset ja rakennelmat
Cep

Cep voi tarkoittaa: *CEP, ohjuksen osumatarkkuuden määrittelevä suure *Cep, Kefeus-tähdistön latinalaisen nimen lyhenne **μ Cep, Kefeus-tähdistössä sijaitseva tähti
Vaasan ravirata

Vaasan ravirata oli Vaasassa Hietalahden kaupunginosassa sijainnut ravirata. Se otettiin käyttöön 1950-luvulla.Vaasapedia. Viitattu 9.2.2013. Vuonna 2014 radalla oli 9 kilpailupäivää. Vaasan raviradan perinteinen vuosittainen suurkilpailu on ollut lämminverisille tarkoitettu Vasabladet Sprintern. Se on kuitenkin järjestetty viimeksi vuonna 2009.Suomen Hippoksen kilpailukalenteri. Viitattu 9.2.2013. Kuninkuusravit Vaasassa on pidetty vuosina 1961 ja 1971. Vaasan raviradan vuonna 1971 valmistuneen katsomorakennuksen ylin kerros tuhoutui toukokuussa 2006 raivonneessa tulipalossa. Tuli hävitti muun muassa toimistotiloja sekä istumakatsomon, eikä niitä ole toistaiseksi rakennettu uudelleen. Tulipalon jälkeen aloitettiin uuden hevosurheilukeskuksen suunnittelu Vaasan kupeessa sijaitsevaan Mustasaaren kuntaan, mutta hanke ei ole toistaiseksi edennyt alustavia suunnitelmia pidemmälle.. Vaasan raviradan viimeinen kilpailukausi oli vuosi 2016, jolloin ravattiin viidesti. Vaasan raviradan tilalle on suunniteltu asuinaluetta, joka olisi luonteva osa ruutukaavakaupunkia. Vaasan raviradan alueen suunnittelukilpailuun saapui 63 työtähttp://yle.fi/uutiset/vaasan_raviradan_alue_muotoutuu_ideakilpailun_myota/7050140. Vaasan raviradan alueen arkkitehtikilpailun voittajaksi valittiin Tukholmassa toimivan kansainvälisen työryhmän ehdotus Inside Outside Vaasa.http://www.pohjalainen.fi/uutiset/maakunta/raviradan-asuinalueesta- luonteva-osa- ruutukaavakaupunkia-1.1673663http://yle.fi/uutiset/vaasan_raviradan_alueen_ideakilpailun_voittajaehdotus_kunnioittaa_ruutukaavaa/7436637http://europaconcorsi.com/projects/268873-Mandaworks- Hosper--Inside-Outside-Vaasa ==Lähteet== ==Aiheesta muualla== *Vaasan raviradan kotisivut Luokka:Suomen entiset raviradat Luokka:Vaasan urheilupaikat Luokka:Hietalahti
Marry Me

Marry Me on suomalaisen Krista Siegfridsin esittämä musiikkikappale ja ensimmäinen single Siegfridsin debyyttialbumilta Ding Dong!. Kappale edusti Suomea vuoden 2013 Eurovision laulukilpailussa. Kappaleen on säveltänyt ja sanoittanut Siegfrids yhdessä Erik Nyholmin, Kristofer Karlssonin ja Jessika Lundströmin kanssa. Jotkut ovat arvostelleet kappaleen sanoitusta antifeministiseksi. Siegfrids itse on kehottanut ottamaan kappaleen sanoituksen huumorilla. ==Eurovision laulukilpailu== Kappale esitettiin toisessa semifinaalissa 16. toukokuuta 2013, josta se selviytyi 18. toukokuuta järjestettävään finaaliin. Semifinaalissa Siegfrids esitti kappaleen viidentenä, finaalissa neljäntenä. Kappale sai finaalissa 13 pistettä ja sijoittui sijalle 24 jättäen taakseen Espanjan ja Irlannin. Esityksestä nousi kohu kappaleen lopussa tapahtuneen Siegfridsin ja taustalla laulaneen naislaulajan suudelmasta. Siegfrids on kertonut suudelman olevan kannanotto sen puolesta, että Suomeen sallittaisiin samaa sukupuolta olevien avioliitto. Turkin radio- ja televisioyhtiö ilmoitti, että ei aio televisioida kilpailua maansa televisiossa suudelman takia. ==Kappaleen pituus== Kappaleen alkuperäinen versio, jonka Siegfrids esitti UMK:ssa ja joka sisältyy Siegdridsin debyyttialbumille Ding Dong! ja kappaleen singlejulkaisulle, on kestoltaan 3 minuuttia ja 10 sekuntia. Euroviisujen kolmen minuutin aikarajan vuoksi kappaleesta äänitettiin uusi versio, josta muun muassa poistettiin kokonaan kappaleen intro ja sen C-osaa lyhennettiin. Uuden version kesto on tasan kolme minuuttia. ==Listasijoitukset== Lista Paras sijoitus Suomen virallinen singlelista — Suomen virallinen latauslista 6 Suomen radiolista 6 Islanti (Tonlist) 29 Irlanti (IRMA) 99 Ruotsi (Sverigetopplistan) 50 ==Lähteet== == Aiheesta muualla == * Kappaleen musiikkivideo * Kappaleen sanoitus * Ylen Elävä arkisto: Marry me toteutti Krista Siegfridsin unelmat Luokka:Suomen euroviisuedustuskappaleet Luokka:Vuoden 2013 euroviisuedustuskappaleet Luokka:Krista Siegfridsin kappaleet
Eemeli Kitunen

Eemeli Kitunen (30. elokuuta 1887 Vehkalahti – 5. lokakuuta 1955 HelsinkiProfessori Eemeli Kitunen kuollut. Helsingin Sanomat, 6.10.1955, s. 4.) oli suomalainen kasvipatologi. Eemeli Kitusen vanhemmat olivat maanviljelijä Antti Kitunen ja Helena Muurman ja puoliso vuodesta 1917 opettaja, ravitsemustieteilijä Ella Europaeus. Kitunen tuli ylioppilaaksi 1911 ja valmistui filofofian kandidaatiksi 1917, filosofian tohtoriksi hän väitteli 1923. Maatalouden koelaitoksen kasvitautiosaston assistenttina Kitunen toimi 1913–1918. Hän oli Valtion siementarkastuslaitoksen ensimmäinen johtaja 1919–1955, Helsingin yliopiston dosentti 1930–1950 ja Maatalouden koetoiminnan keskusvaliokunnan puheenjohtaja 1936–1947. Hän sai professorin arvonimen 1942.Otavan Iso tietosanakirja, Otava 1968, osa 4, p. 1096Eemeli Kitunen Eviran sivustolla Kitusella oli huomattava määrä luottamustoimia alallaan ja hän laati julkaisuja sekä kasvinviljelystä että -suojelusta. Siemenviljelyn, -tarkastuksen ja -kaupan toiminta kehittyi Suomessa hänen johdollaan merkittävästi, Valtion siementarkastuskeskusta hän ehti johtaa yli kolme vuosikymmentä. ==Lähteet== ==Aiheesta muualla== *Europaeuksen sukusivu Luokka:Suomalaiset maataloustieteilijät Luokka:Suomalaiset professorin arvonimen saaneet Luokka:Suomalaiset kasvitieteilijät Luokka:Vuonna 1887 syntyneet Luokka:Vuonna 1955 kuolleet
Oswald Zappelli

Oswald Zappelli (27. lokakuuta 1913 Lausanne – 3. huhtikuuta 1968 Lausanne) oli sveitsiläinen miekkailija ja kolminkertainen olympiamitalisti. Lontoon kesäolympialaisissa 1948 hän saavutti hopeaa kalvan yksilökilpailussa ja osallistui lisäksi sen joukkuekilpailuun. Helsingin kesäolympialaisissa 1952 hän voitti pronssia sekä kalvan yksilö- että joukkuekilpailussa ja osallistui myös säilän joukkuekilpailuun.Oswald Zappelli Bio, Stats, and Results | Olympics at Sports-Reference.com == Lähteet == == Aiheesta muualla == * Luokka:Sveitsiläiset miekkailijat Luokka:Sveitsiläiset olympiamitalistit Luokka:Vuonna 1913 syntyneet Luokka:Vuonna 1968 kuolleet